open-index/open-wikipedia-markdown huggingface dataset:
Pehavý Max a strašidlá

***Pehavý Max a strašidlá*** je rozprávka, ktorá je paródiou na hororové a strašidelné príbehy typu Drakula.

Pôvodný je 7-dielny seriál *[[Teta (miniséria)|Teta]]*, ktorý Juraj Jakubisko spracoval aj ako verziu pre kiná pod názvom *Pehavý Max a strašidlá*.

## Referencie

## Externé odkazy
* 1. Slovenská filmová databáza 

Kategória:Filmy režírované Jurajom Jakubiskom
Kategória:Slovenské filmy
Kategória:Filmy podľa názvu
Kategória:Filmy z 1987
Kategória:Filmy z 1988
Raeliánske hnutie

**Raeliánske hnutie** je ateistické "náboženstvo", resp. kult. Prívlastok "ateistické" je vzhľadom na široké spektrum foriem, definícií a chápania ateizmu sporný. 

V súčasnosti združuje 60 000 členov v 90 krajinách. Založil ho Rael v roku 1974. Cieľom Hnutia je rozšíriť posolstvá od mimozemských entít, tzv. *Elohim* a *postaviť Ambasádu* niekde na neutrálnom území, kde by eventuálne *Elohim* mohli oficiálne prísť, ak "sa na Zemi utvoria vhodné podmienky", t. j. ak zavládne všeobecný mier, a ak pozemšťania samotní oficiálne pozvú svojich stvoriteľov *Elohim*. Pozvánkou je podľa Raela práve samotné postavenie Ambasády.

Hnutie podporuje nekonformné, kontroverzné a často pseudovedecké názory, hlása slobodu bádania, myslenia a sexuality za podmienky neubližovania iným. Pred rokmi sa mediálne zviditeľnilo podporou klonovania človeka a s tým súvisiacim zámerom vytvoriť klon Hitlera, aby mohol byť súdený za svoje zločiny. Hnutie organizuje na rôznych miestach na svete letné *[[Happiness academy]]*, na ktorých sa *vyučuje [[meditácia]]*, a kde sa *usporadúvajú [[prednáška|prednášky]]*. Semináre sú podobné meditačným sedeniam, či filozofickým diskusiám.

## Externé odkazy
* Oficiálna stránka Raeliánskeho hnutia 

Kategória:Nové náboženské hnutia
Oakland (Nebraska)

thumb|Oakland
**Oakland** je mesto v Burt County, v štáte Nebraska, USA. 

## Demografické údaje
Počet obyvateľov je 1 367 (v roku 2000). Rozloha je , mesto tvorí 565 domov a 371 rodín. Hustota obyvateľov je 651,6 ob./km². Rasové zloženie - 98,68 % belochov, 0,22% pôvodných Američanov (Indiáni), 0,15 % Ázijčanov a 0,95 % hispáncov a latinoameričanov. Ostatní tvoria 0,73% populácie.

Z celkového počtu 565 domov sa v 25,8% nachádzajú osoby mladšie ako 18 rokov, v 58,4% sú manželia žijúci spolu, v 5,7 % domov žijú len ženy, a 34,2% domácností je "nerodinných". 32,7% domov je postavených individuálne a v 23,2% domácností žijú ľudia starší ako 65 rokov.

Rozdelenie podľa veku:
* 24.2% menej ako 18
* 5,0%  18 - 24
* 21,4% 25 - 44
* 20,9% 45 - 64
* 28,5% viac ako 65

Priemerný vek je 45 rokov. Na 100 žien pripadá 84,5 mužov. Na 100 žien nad 18 rokov pripadá 80,5 mužov.

Priemerný zárobok na dom je 32 663 $ a na rodinu 42 938 $ (ročne). Muži zarábajú priemerne 31 600 $, ženy 19 583 $. Priemerný ročný zárobok na obyvateľa je 16,916 $.

## Osobnosti
* Jon Llewellyn Kyl (* 1942),republikánsky mladší senátor

## Iné projekty

## Externé odkazy
* 

## Zdroj

Kategória:Burt County
Kategória:Mestá v Nebraske
Burt County

**Burt County** je county v USA v štáte Nebraska. V roku 2000 mal 7 791 obyvateľov. Hlavné mesto je Tekamah.

V štáte Nebraska má licenčné číslo (license plate system) 31 (bol to county, ktorý mal počet áut ako 31. v poradí v 1922).

Rozloha county je 1 287 km². 1 276 km² je súš a 11 km² (0.87%) je voda.

Susedné counties:
* Thurston County - sever
* Monona County, (Iowa) - severovýchod
* Harrison County), (Iowa) - juhovýchod
* Washington County - juh
* Dodge County - juhozápad
* Cuming County- západ

## Demografia

V roku 2000 mala county 7 791 ľudí, 3 155 domácností a 2 240 rodín. Hustota obyvateľstva bola 6 ob./km² (16 ob./mi²). Rasovo bolo v okrese: 97,63 % belochov, 0,18 % černochov alebo Afroameričanov, 1,07 % Indiánov, 0,19 % Ázijčanov, 0,03 % pacifických ostrovanov, 0,22 % iných rás a 0,69 % dvoch a viacerých rás. 1,26 % populácie boli Hispánci alebo Latinskoameričania.

Z 3 155 domácností v 29,50% boli deti mladšie ako 18 rokov, v 61,3% žili manželia žijúci spolu, v 6,20% žili ženy bez manžela a v 29% nežili rodiny. 26,5% zo všetkých domácností bolo rodinných domov (???) a v 15,6% žili osoby staršie 65 rokov. 

Priemerný vek je 42 rokov. Na 100 žien pripadá 93,80 mužov. Na 100 žien starších 18 pripadá 91,80 mužov.

Priemerný zárobok na domácnosť je 33 954 $ (ročne) na rodinu 40 515 $. Muži majú priemerný zárobok 28 750 $ ženy 20 663 $. Priemerný zárobok na obyvateľa je 16 654 $ vrátane 11,8% ľudí mladších 18 a starších 65 rokov.

## Mestá a osady
* Craig
* Decatur
* Lyons
* Oakland
* Tekamah
Keret’

thumb|Jazero Keret pohľad z vesmíru
**Kereť** (rusky *Кереть* - kereť alebo *Озеро Кереть* - ozero kereť) je jazero na severe Karelskej republiky v severozápadnom Rusku. Má rozlohu  (spolu s ostrovmi ). Najväčšia dĺžka je&nbsp; a šírka . Je na ňom 130&nbsp;ostrovov o celkovej ploche , z nich najväčší je Vinčany (*Винчаны*). Jazero leží v nadmorskej výške  a dosahuje hĺbku 4, miestami zarastá. Voda sa rýchlo prehrieva, takže v horúcom lete teplota dosahuje 20&nbsp;21&nbsp;°C. Pobrežie je nevysoké, ale skalnaté, veľmi členité s množstvom zálivov. Brehy sú mierne kopcovité a pokryté ihličnatými lesmi, ktoré sú bohaté na huby a jahody. Vyvýšeniny sa striedajú s bažinami. Na brehoch vystupuje žula a objavujú sa aj piesčité pláže. 

Na brehu jazera leží osada *Parfejevo* (*Парфeeво*), ktorá leží  od stanice Louchi na trase Petrohrad-Murmansk.

Je bohaté na ryby. 

## Časti jazera
Jazero je početnými mysmi a ostrovmi rozdelené na niekoľko častí, ktoré sa od severu k juhu nazývajú:
* *Plotičnoje* (*Плотичное*) je pretiahnuté zo západu na východ a má veľké množstvo ostrovov a leží najviac na severe
* *Severnoje* (*Северное*) je od jazera *Plotičnoje* oddelené prielivom *Oporova Salma* (*Опорова Салма*)
* *Serebrjanoje* (*Серебряное озеро*) sa vyznačuje veľkými odkrytými vodnými plochami bez ostrovov.
* *Kukureozero* (*Кукуреозеро*)
* *Pirtozero* (*Пиртозеро*) leží na juh od najväčšieho ostrova *Vinčany* a jeho brehy sú pokryté borovicovým lesom
* *Vingeľozero* (*Вингельозеро*) je na severe zarastené rákosím a na juhu má žulové pobrežie s piesočnými plážami.
 
## Prítoky, odtok
Hlavnými prítokmi sú Kerževa, Narva a Noľa. Odteká z neho rieka Kereť, ktorá ústi do Kandalakšského zálivu Bieleho mora. Zdrojom vody je sneh a dážď. Zamŕza na začiatku septembra a rozmŕza na konci mája.

## Externé odkazy
* Vodácky sprievodca 
* Veľká sovietska encyklopédia 

Kategória:Jazerá v Rusku
Kategória:Geografia Karelskej republiky
Enrico Anthony Lazio

**Enrico Anthony Lazio** známy aj ako **Rick Lazio** (* 13. marec 1958, Amityville, New York, USA) je americký politik. Je členom Snemovne reprezentantov Kongresu za republikánsku stranu.

V senátnych voľbách v roku 2000 bol neúspešným protikandidátom v štáte New York (USA) proti kandidátke za demokratickú stranu, Hillary Clintonovej. 

## Externé odkazy
*Rick Lazio for Governor  

Kategória:Členovia Republikánskej strany (USA)
Kategória:Osobnosti zo štátu New York
Kategória:Členovia Snemovne reprezentantov USA
John Spencer

**John Spencer** (* 17. november 1946, Yonkers, New York, USA) je americký politik, bývalý starosta Yonkersu (1996 – 2003).

V roku 1966 slúžil vo Vietname ako veliteľ pechotnej čaty. Bol vyznamenaný medailou Bronze Star. Po návrate z vojenskej služby krátko navštevoval vysokú školu, neskôr pracoval ako stavebný robotník. Po čase si založil vlastnú stavebnú firmu. Aktívny v regionálnej politike od 90. rokov 20. storočia.

Neúspešne kandidoval za republikánsku stranu v senátnych voľbách v roku 2006 v štáte New York. Porazila ho kandidátka Demokratickej strany Hillary Clintonová.

## Referencie

Kategória:Politici USA
Kategória:Členovia Republikánskej strany (USA)
Kategória:Osobnosti z Yonkersu
Matejovce (Poprad)

**Matejovce** () sú mestskou časťou mesta Poprad s mimoriadne rozvinutým priemyslom. Sídli tu výrobca práčok Whirlpool, ďalej Tatramat a nový priemyselný park, a taktiež tu sídli **Tenisový klub Zámoček** ktorý reprezentuje študent strednej športovej školy v Poprade **Denis Chalachan .** Žije tu 2 865 obyvateľov (2015).

Do Matejoviec jazdí z autobusovej stanice a centra mesta autobusová linka č. 2 a zo sídlisk Juh č. 4.

Prvá písomná zmienka je z roku 1251. Meno vzniklo pravdepodobne podľa jedného z patrónov (druhým bol sv. Štefan), o čom svedčí erb z 15. storočia. Obec patrila do Spoločenstva spišských Sasov. V rokoch 1412 až 1772 bola obec v zálohu Poľska. Pôvodní obyvatelia Matejoviec sa zaoberali zväčša poľnohospodárstvom. Priemysel sa v mestečku začal rozvíjať v dielňach nemeckých kolonistov. Podstatná zmena v živote obyvateľov nastala v roku 1845, keď tunajší rodák Karol August Scholz založil dielňu na výrobu česadiel na kone. Z jednoduchých dielní z polovice 19. storočia vznikla v roku 1903 priemyselná výroba smaltovaných výrobkov, poľnohospodárskych potrieb a železiarskeho tovaru v jednej z najväčších továrni na Slovensku. Od roku 1969 je významným zamestnávateľom ľudí v regióne moderný závod na výrobu práčok a iných elektrospotrebičov Whirlpool a Tatramat. V Matejovciach sa nachádza gotický kostol sv. Štefana postavený v prvej polovici 14. storočia a renesančná zvonica zo 17. storočia. V Matejovciach sa nachádza aj evanjelický kostol. Matejovce boli k Popradu pripojené až v roku 1974.

## Referencie

Kategória:Mestské časti Popradu
Jon Llewellyn Kyl

**Jon Llewellyn Kyl** (* 25. apríl, 1942, Oakland, Nebraska, USA) je republikánsky mladší senátor, reprezentant Arizony.

## Životopis
Jon Kyl sa narodil v Oaklande, v štáte Nebraska. Je synom Johna Kyla, kongresmana za štát Iowa. Dosiahol bakalárske vzdelanie v roku 1964 na University of Arizona a v roku 1966 na nej absolvoval štúdium práva.

Je ženatý s Caryll Collins, s ktorou má dve deti: Kristine Kyl Gavin a John Kyla, má štyri vnúčatá.

## Politická kariéra
O miesto v snemovni reprezentantov sa uchádzal v období od 1987 do 1995. Prvýkrát bol zvolený do senátu v roku 1994. V roku 2000 bol znovuzvolený. Je členom senátneho výboru pre súdnictvo (U.S. Senate Committee on the Judiciary), má však tiež účasť na výbore pre terorizmus, technológie a domácu bezpečnosť. Okrem toho je aj členom výboru pre financie (U.S. Senate Committee on Finance).

Ako člen senátneho republikánskeho politického výboru je jedným zo šiestich vedúcich členov republikánskej strany.

V apríli 2006 bol zvolený časopisom Time za jedného z desiatich najlepších senátorov v USA.

V senátnych voľbách v novembri 2006 bol znovuzvolený za zástupcu štátu Arizona v senáte.

## Iné projekty

## Externé odkazy
* Kylova oficiálna senátna stránka 
* Oficiálna stránka campane 
* Kyl na Issues 
* TheGipper.com Profil Jona Kyla

Kategória:Členovia Republikánskej strany (USA)
Kategória:Senátori USA
Kategória:Osobnosti z Nebrasky
Kategória:Členovia Snemovne reprezentantov USA
Plus 7 dní

vpravo|thumb|250px|Sídlo redakcie
**Plus 7 dní** je slovenský bulvárny časopis a najčítanejší týždenník na Slovensku. Vydáva ho Spoločnosť 7 PLUS, ktorá sídli na Panónskej ceste v Bratislave.
 

## Externé odkazy
* http://www.plus7dni.sk

Kategória:Týždenníky na Slovensku
Kategória:Spoločnosť 7 PLUS
Daman

**Daman** môže byť:
*hlavné mesto zväzového štátu Daman a Diú, pozri Daman (mesto)
*okres v Indii, pozri Daman (okres, India)
*okres v Afganistane, pozri Daman (okres, Afganistan)
*slovenský názov rodov z čeľade damanovité
*príslušník radu damany
*starogrécky filozof, pozri Daman (filozof)

## Pozri aj
*Daman a Diú
Daman (mesto)

náhľad|Daman
**Daman** je mesto v Indii, hlavné mesto zväzového územia Dádra a Nagar Havelí a Daman a Diú. 

Leží na pobreží Arabského mora, medzi mestami Bombaj a Surat. K 3. 1. 2001 tu žilo 35 770 obyvateľov.

## Referencie


## Iné projekty

## Externé odkazy
*Oficiálna stránka 
*Daman Tourism Website

Kategória:Mestá v Indii
Edo

**Edo** môže byť:
*tvar mužského mena Eduard
*starý názov Tokia
*Obdobie Edo
*kráľovstvo v Afrike 9001897, synonymum: Benin, pozri Benin (kráľovstvo)
*jazyk v Nigérii, pozri Edo (jazyk)
*etnická skupina v Nigérii, pozri Edo (etnikum)
*rasa v Star Treku

**EDO** môže byť:
* americká firma, pozri EDO Corporation
* „Extended Data Out DRAM“, typ Dynamickej RAM

## Pozri aj
*Edo State (provincia Nigérie)
Van

**Van** môže byť:

* po anglicky: mikrobus, dodávka, pozri van (automobil)
* časté vietnamské priezvisko
* holandská predložka z, častá súčasť priezvisk
* švédska hudobná skupina, pozri Van (hudobná skupina)
* druh nórskeho božstva (mn. číslo. Vanir), pozri Vanir
* geografia:
** v Turecku:
*** mesto, pozri Van (mesto v Turecku)
*** provincia, pozri Van (provincia)
*** jazero, synonymum: Vanské jazero, pozri Vanské jazero
** v Spojenom kráľovstve:
*** Van (Caerphilly)
*** Van (Llanidloes)
** v Spojených štátoch:
*** Van (Arkansas)
*** Van (Kentucky)
*** Van (Michigan)
*** Van (Missouri)
*** Van (Ohio)
*** Van (Oregon)
*** Van (Pensylvánia)
*** Van (Texas)
*** Van (Utah)
*** Van (Virgínia)
*** Van (Západná Virgínia)

**VAN** môže byť:
* Value-added network, termín z elektronickej výmeny dát
* Vehicle Area Network
* metóda VAN, metóda predpovede zemetrasenia
* Vanuatu, kód krajiny
World Team Cup

**World Team Cup** sú medzinárodné majstrovstvá družstiev v tenise mužov, ktoré od od roku 1978 organizuje ATP v Rochusclube v Düsseldorfe. Turnaj bude od roku 2012 premiestnený do iného nemeckého mesta.

## Víťazi World Team Cupu

## Iné projekty

## Externé odkazy
* Oficiálna stránka  , 

Kategória:Tenisové turnaje
Kategória:Tenisové turnaje v Nemecku
Mudvayne

**Mudvayne** je americká heavy metalová skupina založená v roku 1996 v Peorii v štáte Illinois, USA. 

## História
Po odchode basáka Shawna Barclaya v roku 1998, prichádza do Mudvaynu talentovaný hudobník Ryan Martinie, ktorý nasmeroval štýl hudby kapely viac do progresívneho rocku.

V minulosti táto kapela vystupovala na verejnosti inkognito v špeciálnych mejkapových farebných maskách, čím si spôsobili to, že si ich ľudia plietli s kapelou Slipknot. U ostatných čo ich poznali, boli považovaní za napodobeninu Slipknotu. V súčasnosti odhalili svoju identitu. 

Ich skladby zazneli ako hlavné motívy v dvoch hororoch *Loď duchov* (skladba "Not Falling") a skladba "Forget To Remember" vo filme Saw *2*. Za video ku skladbe "Dig" získali sošku na MTV Video Music Awards v roku 2001.

## Hudba
Skupina je považovaná nu metalovú, prípadne sa zaraďuje pod žáner alternatívny metal. Na rozdiel od kapiel ako Slipknot či System of a Down je ich hudba oveľa viac zložitejšia, čo sa týka štruktúry skladieb. 

Dominuje u nich ostrý stredne vysoký vrieskavý vokál, kombinovaný čistým výrazným spevom, barytónovo naladená gitara, extravagantná technická hra na base a dynamicko-technické bicie. Pri počúvaní skladieb sa stretnete hlavne s veľkou dávkou progresivity, kreativity a dych vyrážajúcej, správne načasovanej disharmónie. Baladickou skladbou jemnejšieho charakteru je pieseň *A World So Cold* z albumu *The End of All Things to Come*. Bol k nej natočený aj videoklip, ktorý nájdete tu:http://www.youtube.com/watch?v=3Qw7-NCFbog

## Zostava
*Chad Gray (Kud, Chüd) – spev
*Greg Tribbett (Gurrg, Güüg) – gitara
*Matthew McDonough (sPaG, sPũG) – bicie
*Ryan Martinie (RyKnow, Rũ-d) – basgitara

## Diskografia
**Kill, I Oughtta*  1997
**[[L.D. 50]]*  2000
**The Beginning of All Things to End - Kill, I Oughtta re-released*  2001 
**[[The End of All Things to Come]]*  2002
**[[Lost and Found]]*  2005
**The New Game* 2008
**Mudvayne* 2009

## Videoklipy
* „Dig“
* „Death Blooms“
* „Nothing To Gein“
* „Not Falling“ (verzia 1)
* „Not Falling“ (verzia 2 – film: Loď duchov)
* „World So Cold“
* „Determined“
* „Determined“ (štúdio)
* „Happy?“
* „Forget To Remember“
* „Forget To Remember“ (film: Píla 2)
* „Fall Into Sleep“
* „IMN“ (štúdio)

## Externé odkazy
*Oficiálna stránka skupiny

Kategória:Hudobné skupiny USA
Kategória:Numetalové hudobné skupiny USA
Kategória:Hudobné skupiny z 1996
Río Negro

**Río Negro** môže byť:
* rieka:
** medzi Hondurasom a Nikaraguou, pozri Rio Negro (Honduras/Nikaragua)
** hlavná rieka argentínskej Patagónie, pozri Río Negro (Argentína)
** ľavý prítok rieky Uruguaj
** rieka v provincii Chaco v Argentíne, pozri Negro (Chaco)
* argentínska provincia, pozri Río Negro (argentínska provincia)
* uruguajský department, pozri Río Negro (department)
* obec v Čile, pozri Río Negro (Čile)
* obec vo Venezuele, pozri Río Negro (Venezuela)
* mesto v provincii Satipo v Peru, pozri Río Negro (Junín)

**Rio Negro** môže byť:
* prítok Amazonu, pozri Negro (Amazon)
* názov novín

## Pozri aj
* Atlético Rio Negro Clube, brazílsky futbalový tím v Manause, štáte Amazon
* Atlético Rio Negro Clube (RR), brazílsky futbalový tím z Boa Vista, Roraima
Negro

**Negro** (čierny po španielsky a po portugalsky) môže byť:
*vrch v Argentíne, pozri Negro (vrch)
*viacero riek, pozri pod Río Negro
Palace of Mirrors

***Palace Of Mirrors*** je názov piateho albumu experimentálno- avantgardnej hudobnej skupiny Estradasphere. Album bol vydaný 19. septembra 2006. Album ponúka 59 minút kvalitnej, tentokrát čisto inštrumentálnej hudby. Album trpí na extra originalitu a to znamená, že každá skladba má úplne iný žánrový charakter, niektoré skladby spája len typická eklektická etno-progresívno-džezová atmosféra.

## Názvy skladieb
# „Title“ - 0:34
# „Palace Of Mirrors“ - 3:41
# „A Corporate Merger“ - 8:16
# „The Terrible Beautypower of Meow“ - 4:01
# „Colossal Risk“ - 4:36
# „The Unfolding /Pause on the Threshold“ – 4:17
# „Smuggled Mutation“ - 4:48
# „Six Hands“ - 1:12
# „The Debutante“ - 2:44
# „Flower Garden of an Evil Man“ - 6:16
# „Those Who Know...“ - 5:18
# „Palace of Mirrors (Reprise)“ - 6:20
# „The Return“ - 6:19

Kategória:Albumy Estradasphere
Kategória:Hudobné albumy z 2006
Mulhouse

**Mulhouse** (, historicky ) je mesto na východe Francúzska, blízko švajčiarskej a nemeckej hranice. Je to najväčšie mesto v departmente Haut-Rhin () a po Štrasburgu druhé najväčšie mesto v regióne Grand Est.

## Dejiny
left|thumb|Mestská radnica
Dejiny Mulhouse sa začínajú v 12. storočí. V stredoveku bolo súčasťou Alsaského panstva, ktoré patrilo do Svätej rímskej ríše nemeckého národa. Od 14. storočia bol slobodným mestom a neskôr sa stalo súčasťou Švajčiarskej konfederácie až do roku 1798. Mulhouse sa spolu s celým regiónom Alsaska stali predmetom konfliktu medzi Francúzskom a Nemeckom. Po prusko-francúzskej vojne patrilo v rokoch 1871 – 1918 do novovzniknutého Nemeckého cisárstva. 7. – 10. augusta 1914 sa tu odohrávala bitka o Mulhouse v rámci prvej svetovej vojny. Od roku 1918 do 1940 patrilo Francúzsku, následne bolo na päť rokov okupované nacistickým Nemeckom. Až krátko pred koncom druhej svetovej vojny sa obnovili pomery spred vojny a mesto sa dostalo pod správu Francúzska.

## Kultúra
Mulhouse má viacero pamiatok a veľké množstvo domov je postavené podľa tradičnej architektúry. Radnica () je postavená v roku 1553 v renesančnom štýle. Dominantou mesta je kostol sv. Štefana. V meste je *Musée National de l'Automobile de Mulhouse* (), múzeum železníc a väčšie priemyselné časti.

## Doprava
Neďaleko Mulhouse sa nachádza medzinárodné letisko Basel-Mulhouse-Freiburg International Airport, ktoré spája okolitý región so svetom. Medzi letiskom a mestom premáva pravidelne Shuttle Bus. V súčasnosti existuje aj priame letecké spojene do Bratislavy. Mulhouse je napojený na diaľnicu A35 a A36.

V roku 2006 začalo mesto spájať nové električkové spojenie – *Le TramTrain*.

## Zaujímavosti
* Veľmi dobrá poloha mesta, pri hraniciach troch štátov, poskytuje možnosti pre lepší rozvoj obchodu a priemyslu. V Mulhouse je rozvinutý automobilový priemysel (továreň PSA)
* Mesto bolo v stredoveku rozdelené na hornú a dolnú časť. V 19. storočí bolo mesto doplnené o "Noveau Quartier" a časť "Rebberg"
* Cez mesto pretekajú dve rieky: *Ill* a *Doller* (prítoky rieky Rýn)
* *Université de Haute-Alsace* je najväčšia univerzita v departmente Haut-Rhin
* Sídli tu francúzsky prvoligový hokejový klub HC Mulhouse

## Osobnosti mesta
* Johann Heinrich Lambert (* 1728 – † 1777), fyzik, matematik a astronóm
* Maurice Klippel (* 1858 – † 1942), neurológ a psychiater
* Alfred Dreyfus (* 1859 – † 1935), dôstojník, protagonista Dreyfusovej aféry
* Albert Schweitzer (* 1875 – † 1965), nemecký protestantský teológ, misionár, filoof, etik, organový virtuóz a lekár,
* William Wyler (* 1902 – † 1981), filmový režisér
* Alfred Kastler (* 1902 – † 1984) fyzik, nositeľ Nobelovej ceny
* Arsène Wenger (* 1949), futbalový tréner
* Raymond Domenech (* 1954), futbalista, manažér
* Jérôme Haehnel (* 1980), tenista
* Laure Manaudouová (* 1986), plavkyňa

## Partnerské mestá

## Referencie

## Iné projekty

## Externé odkazy
* Oficiálna stránka
* Sprievodca po Mulhouse
* Stránka pre turistov
* Medzinárodné letisko


Kategória:Mestá v regióne Grand Est
Kategória:Obce v departemente Haut-Rhin
Pás (algebra)

**Pás** je pologrupa, ktorej operácia je idempotentná. To znamená, že pre každý prvok a pásu platí

:a\cdot a=a.

Pojem pásu nachádza dôležité uplatnenie v rôznych matematických odvetviach, najmä však v teoretickej počítačovej vede.

## Jednoduché príklady
* Ľubovoľný zväz tvorí pás vzhľadom ku obidvom svojim zväzovým operáciám. Napríklad množina reálnych čísel spolu s operáciou, ktorá každej dvojici čísel priradí to väčšie z nich, je pás. Ale tá istá množina tvorí pás aj vzhľadom k operácii, ktorá každej dvojici čísel priradí to menšie z nich.
* Nech a je ľubovoľné, ale pevne zvolené číslo z jednotkového intervalu [0,1]. Jednotkový interval tvorí pás vzhľadom k binárnej operácii
:x\cdot y = \min\{\max\{x,y\},\max\{a,\min\{x,y\}\}\}
* Ľubovoľná množina spolu s operáciou ľavej alebo pravej projekcie tvorí pás.

## Špeciálne triedy pásov
### Polozväzy
Každý komutatívny pás je polozväz (v algebrickom zmysle slova) a naopak.

### Štvoruholníkové, pravo-nulové a ľavo-nulové pásy
**Štvoruholníkový pás** je pás, v ktorom pre každé tri prvky x, y, z platí

:x\cdot y\cdot z = x\cdot z

Tejto vlastnosti sa niekedy hovorí štvoruholníková vlastnosť.

Napríklad pre dané ľubovoľné neprázdne množiny I a J možno definovať pologrupovú operáciu na I \times J predpisom

:(i, j) \cdot (k, l) = (i, l)

Výsledná pologrupa je štvoruholníkový pás, lebo 
# pre každý pár (i,j) máme (i, j) \cdot (i, j) = (i,j)
# pre každé 3 páry \big (i_x, j_x), (i_y, j_y), (i_z, j_z)  máme 
:  (i_x, j_x) \cdot (i_y, j_y) \cdot (i_z, j_z) = (i_x, j_z) =  (i_x, j_x) \cdot (i_z, j_z)

**Ľavo-nulový pás** je pás splňujúci xy = y. Symetricky **pravo-nulový pás** splňuje xy = x. V určitých pravo-nulových a ľavo-nulových pásoch sú štvoruholníkové pásy a fakticky každý štvoruholníkový pás je izomorfný k direktnému súčinu ľavo-nulového pásu a pravo-nulového pásu.

### Regulárne pásy
**Regulárny pás** je pás, v ktorom pre každé tri prvky x, y, z platí

:x\cdot y\cdot x\cdot z\cdot x = x\cdot y\cdot z\cdot x

## Zväz variet pásov
Zväz variet pásov je spočítateľný. Vyplýva to z toho, že každá equacionálna trieda pásov je určená konečným počtom identít. Variety polozväzov, pravo-nulových a ľavo-nulových pásov predstavujú tri netriviálne minimálne prvky tohoto zväzu.

## Referencie
* 
* 

Kategória:Algebrické štruktúry
Humahuaca (department)

**Humahuaca** je department argentínskej provincie Jujuy.  Na severe hraničí s departmentom Yavi, na východe s provinciou Salta, na juhu s departmentom Valle Grande, departmentmi Tilcara a Tumbaya a na západe s departmentom Cochinoca. Hlavné mesto má rovnaký názov Humahuaca.

Kategória:Departmenty v Argentíne
Tenzid

**Tenzid** je „látka schopná znižovať povrchové napätie na fázovom rozhraní“.

Tenzid ako molekula sa skladá z dvoch častí: hydrofilnej (polárna funkčná skupina) a hydrofóbnej (nepolárna funkčná skupina).

Podľa typu polárnej skupiny sa tenzidy delia:
* neiónové (napr. skupina -OH, -O-)
* iónové

## Referencie

## Ďalšia literatúra
* 

## Pozri aj
* emulgátor
* detergent
* micela

## Iné projekty

Kategória:Organické zlúčeniny
Kategória:Hygiena
Kategória:Chemický priemysel
Asymetria frazém

**Asymetria frazém** je podstata znakovej povahy frazém, ktorá sa prejavuje v rozčlenenosti formy frazémy a celostnosti jej významu, ktorý nie je súčtom významov jej komponentov. 

## Literatúra
* V. G. Gak, 1975. 

Kategória:Frazeológia
Kategória:Literárne pojmy
Autentickosť frazémy

**Autentickosť frazémy** predstavuje intuitívne postihnutie podstaty referenčnej situácie, ktorú denotuje. Jej apercepcia v reči predpokladá plnú autentickosť subjektov, ktoré sú frazémou v kontakte. Frazéma nič "nezatajuje" a vyžaduje potom od príjemcu plnú citlivosť na hĺbku pochopenia referenčnej situácie, ktorá sa ňou predostiera. Pri plochom použití sa frazéma míňa svojím účinkom. Vo filisterskom a pedantnom úze pôsobí frazéma trápne. To hrozí dosť v pedagogickej praxi, kde vlastne chýba situácia, na ktorú frazéma referenčne odkazuje a ktorá sa len stručne a sucho naznačí, pričom chýba u žiakov aj dostatočná životná skúsenosť s príslušnými situáciami. Úlohou školy je však práve aj príprava na takéto situácie v živote. Adekvátnejšie sa zoznamuje mládež s frazeológiou v umeleckej próze, a to – cestou umeleckého zážitku – v plnej životnej motivácii, ktorá je pre úzus frazém nenahraditeľná. 

Kategória:Frazeológia
Kategória:Literárne pojmy
Autochtónna frazéma

**Autochtónna frazéma** je domáca, domorodá, pôvodná frazéma; jej opakom je alochtónna frazéma. 

## Pozri aj
* autochtónnosť frazém 

Kategória:Frazeológia
Kategória:Literárne pojmy
Autochtónnosť frazém

**Autochtónnosť frazém** označuje domáci pôvod frazém.

Proti idiomatickosti frazém, ktorá je symptómom zžitosti frazémy s istou pospolitosťou, pojem autochtónnosti mieri na reálny domáci pôvod frazémy, ktorý nie je bežne zrejmý. Musí sa osobitne dokumentovať historickým a vecným sondovaním, a to všeobecnou históriou širšieho jazykového areálu. Skúma sa to na základe dejín etnických migrácií, kontaktov, trvalých ekonomických a kultúrnych stykov, vrátane etymologických analýz a dejín jazyka a kultúry vôbec. Napokon k tomu pristupuje aj antropologické skúmanie (p. aj univerzálny ľudský zmysel frazém). 

## Pozri aj
* etnická špecifickosť frazémy 

Kategória:Frazeológia
Kategória:Literárne pojmy
Bezekvivalentná frazéma

**Bezekvivalentná frazéma** je frazéma, ktorá nemá v porovnávanom cudzom jazyku frazeologický ekvivalent, napr. slov.: *niekomu cigáni v bruchu vyhrávajú *– nem.: *jemand hat Hunger*. Niekedy sa hovorí o bezekvivalentnej frazéme, ak nemá v cudzom jazyku ekvivalent s rovnakou motivačnou bázou, rus.: *бить баклуши* (*biť bakluši*) – slov.: *dívať sa pánu bohu do okien, leňošiť, zaháľať*; angl.: *to kick the bucket* – slov.: *otrčiť kopytá, zomrieť*; slov.: *prišiť niekomu niečo za golier* – nem.: *jemandem etwas in die Schuhe schieben*, alebo ak frazéma obsahujú isté reálie, napr.: slov.: *ísť do Spiša* – čes.: *jít do Hajan* a podobne. 

Kategória:Frazeológia
Kategória:Literárne pojmy
Biblická frazeológia

**Biblická frazeológia** je súbor frazém, ktoré pochádzajú z Biblie alebo z iného knižného cirkevného prameňa. Napríklad *babylonská veža, hlas volajúceho na púšti, manna nebeská, Sodoma a Gomora, vypiť kalich horkosti (až) do dna.* 

Kategória:Frazeológia
Kategória:Literárne pojmy
Río Negro (argentínska provincia)

**Río Negro** je argentínska provincia ležiaca uprostred krajiny, na severnom okraji Patagónie. Provinciou je od 27. júla 1955, do tej doby bola iba tzv. teritóriom.

Río Negro je susedí s provinciou Neuquén na západe, provinciami Mendoza a La Pampa na severe, s provinciou Buenos Aires na severovýchode a s provinciou Chubut na juhu. Okrem toho hraničí na západe s Čile a na juhovýchode s Atlantickým oceánom.

## Administratívne rozdelenie
Provincia je rozčlenená na 13 departmentov.

Department (hlavné mesto)
# Adolfo Alsina (Viedma)
# Avellaneda (Choele Choel)
# Bariloche (San Carlos de Bariloche)
# Conesa (General Conesa)
# El Cuy (El Cuy)
# General Roca (General Roca)
# Nueve de Julio (Sierra Colorada)
# Ñorquinco (Ñorquinco)
# Pichi Mahiuda (Río Colorado)
# Pilcaniyeu (Pilcaniyeu)
# San Antonio (San Antonio Oeste)
# Valcheta (Valcheta)
# Veinticinco de Mayo (Maquinchao)

## Iné projekty

## Externé odkazy
* Oficiálna stránka
* Informácie pre turistov 


Kategória:Provincie v Argentíne
Autosémantická frazéma

**Autosémantická frazéma** je frazéma, ktorá je funkčným ekvivalentom príslušných autosémantických gramatických slovných druhov; porov. menná, slovesná, adjektívna a adverbiálna frazéma; op. synsémantická frazéma.

Kategória:Frazeológia
Kategória:Literárne pojmy
Citátová frazéma

**Citátová frazéma** je frazéma prevzatá z cudzích jazykov, ktorá sa aj v prijímajúcom jazyku vyjadruje vo svojej pôvodnej (cudzojazyčnej) podobe. Do tohto pojmu nepatria frazémy, ktoré majú iba nejaký prvok cudzojazyčný, patria sem iba jednotky, ktoré sú ako celok prevzaté z iného jazyka. Môžu to byť jednotky, ktoré už v pôvodnom jazyku mali platnosť frazémy (*cum grano salis, last but not least*), alebo jednotky, ktoré boli v pôvodnom jazyku nefrazeologickými (napr. odbornými) výrazmi (napr. *corpus delicti *– pôv. právnický termín, *persona non grata *– výraz z diplomatickej terminológie) a až v prijímajúcom jazyku sa frazeologizovali. Niektoré z bežnejších citátových frazém sa dosť často uplatňujú aj v kalkovanej podobe (*in medias res – k veci, bez úvodu*). Citátové frazémy majú štylistickú platnosť výrazných knižných prostriedkov. 

## Literatúra
* E. Smiešková, 1982. 

Kategória:Frazeológia
Kategória:Literárne pojmy
Citový akcent

**Citový akcent** je funkčný aspekt frazémy. Súvisí s aktuálnou situáciou a komunikačnou aktivitou hovoriaceho. 

Kategória:Frazeológia
Kategória:Literárne pojmy
Comparandum (jazykoveda)

**Comparandum** je prvá časť základnej trojčlennej schémy prirovnania, t. j. jeho prirovnávaná časť. 

Kategória:Frazeológia
Kategória:Literárne pojmy
Čiastočná frazeologizácia

**Čiastočná frazeologizácia** je frazeologizácia i frazeologizované spojenie.

Kategória:Frazeológia
Kategória:Literárne pojmy
Člen frazémy

**Člen frazémy** i **zložka frazémy** i **komponent frazémy** je súčasť zloženia frazémy, ktorou je slovo, v ktorom však došlo k modifikáciám jeho uzuálnych vlastností. Preto niektoré frazeologické teórie členy frazémy označujú ako "neslová" alebo ako bývalé slová. Novšie teórie však z viacerých dôvodov (najmä ľahká možnosť aktualizovania prakticky všetkých vlastností slova) pripisujú komponentu frazémy povahu slova. Keďže frazémy sú významovo aj konštrukčne veľmi rozličné, rozdielne sú aj hodnoty jednotlivých členov frazémy. K ich rozlišovaniu možno pristupovať z viacerých hľadísk, najmä z hľadiska štruktúrneho, konštrukčného, tvarového, významového. Aplikáciou takýchto prístupov sa vydeľujú najmä také kategórie členov frazémy, ako sú stály člen a premenlivý člen frazémy, obligátny člen a fakultatívny člen, potenciálny člen a kľúčový člen (kľúčové slovo, resp. oporné slovo) frazémy (p.). 

Kategória:Frazeológia
Kategória:Literárne pojmy
Byzantské príslovie

**Byzantské príslovie** je v tradičnej paremiológii typ príslovia, ktorý okrem vlastného významového jadra obsahoval aj zložky, ktoré explicitne vyjadrovali niektoré okolnosti vzniku príslovia, resp. nejaké jeho ohraničenie, špecifikácie a pod. Byzantské príslovie bývalo spravidla viacvetné a nie všetky jeho zložky boli rovnako obrazné, rovnako frazeologizované. Byzantské príslovie existovalo v istých prípadoch ako vývinový medzistupeň od väčších útvarov (napr. bájok, hádaniek) k vlastným prísloviam, prípadne korešponduje s inými podobnými jednotkami. Porov. wellerizmus. 

Kategória:Frazeológia
Kategória:Literárne pojmy
Celostný význam frazémy

**Celostný význam frazémy** je význam, ktorého nositeľom je frazéma ako celok. V súvislosti s jeho povahou sa hovorí aj o sémantickej transformácii či obraznosti, prenesenosti alebo metaforickosti (figuratívnosti) významu frazémy. Celostný význam vzniká vo vzájomnej súhre miery frazeologizácie spojenia, jeho konštrukčných daností aj ustálenosti. Popri frazémach s celostným významom, ktorý sa nazýva aj globálnym, vydeľujú aj frazémy s tzv. neglobálnym významom (keď sa význam celej frazémy zreteľne opiera o významy niektorých komponentov). Podobne ako lexikálny význam aj význam frazém má štruktúrny charakter. Jadro celostného významu frazémy tvorí denotačná zložka, povaha denotácie je však vo frazeológii dosť neurčitá. Medzi najdôležitejšie zložky významu frazémy patria konotačné prvky, ktoré sú vo význame frazémy obligátne. Práve ich privilegované postavenie v štruktúre frazeologického významu podmieňuje istú nekonkrétnosť vecného denotátu frazémy. 

Kategória:Frazeológia
Kategória:Literárne pojmy
Defrazeologická derivácia

**Defrazeologická derivácia** je proces vzniku slova z frazeologickej jednotky, napr: *biely ako sneh – snehobiely, lámať si hlavu nad niečím – hlavolam*. Niekedy sa tento pojem stotožňuje s frazeologickou deriváciou. 

## Literatúra
* L. I. Rojzenzon, 1973. 

Kategória:Frazeológia
Kategória:Literárne pojmy
Defrazeologizácia

**Defrazeologizácia** je zánik frazémy spôsobený buď rozpadom na základe samostatného vývoja komponentov alebo rozkladom frazémy pri aktualizácii priameho významu komponentov. 

Kategória:Frazeológia
Kategória:Literárne pojmy
Deminutívny variant frazémy

**Deminutívny variant frazémy** je jeden z najproduktívnejších typov slovotvorného variantu frazémy. Vzniká ustáleným zamieňaním ľubovoľnej (najmä substantívnej) zložky frazémy za jej deminutívnu odvodeninu, napr. *vyrásť z detských nohavíc – nohavičiek, vojna ako remeň – vojnička ako remeň*. Tento typ variantnosti sa vyznačuje istými štylistickými odchýlkami od základného variantu a niekedy prináša aj malé významové posuny v platnosti frazémy. 

Kategória:Frazeológia
Kategória:Literárne pojmy
Denotátor frazémy

**Denotátor frazémy** je materiálne (komponentné a konštrukčné) stvárnenie frazémy videné vo vzťahu k jej denotátu. 

Kategória:Frazeológia
Kategória:Literárne pojmy
Derivácia frazémy

**Derivácia frazémy** je proces, pri ktorom je frazeologická jednotka modifikovaná buď derivačnou zmenou komponentu frazeologickej jednotky, paradigmatickou zmenou v štruktúre frazémy alebo rozšírením spojenia o ďalší, funkčne odlišný (veľmi často verbalizačný) komponent, pričom dochádza k zmene jej syntaktickej funkcie. Príkladom prvého typu derivácie je spojenie *anjelská trpezlivosť – anjelsky trpezlivý*, *plávať proti prúdu – plavba proti prúdu*, príkladom druheho spôsobu derivácie sú frazeologizmy *dlhá chvíľa – z dlhej chvíle*, a príkladom tretieho typu derivácie sú frazémy: *veľká voda – prihrnúť sa ako veľká voda, dlhá chvíľa – čítanie na dlhú chvíľu, Scylla a Charybda – preplávať medzi Scyllou a Charybdou. *Niekedy sa derivácia označuje aj termínom → **transformácia **(Filipec – Čermák, 1985). Od frazeologickej derivácie treba odlišovať → **defrazeologickú deriváciu**, pri ktorej ide o vznik slov z frazeologických jednotiek. Často sa však pod pojem frazeologická derivácia zahŕňa aj tento jav**. **(Rojzenzon, 1973, s. 84-85, Bierich a kol., 1993, s. 14). Porov. gramatická derivácia, kategoriálna polyfunkčnosť, kategoriálno-synkretická frazéma, transpozícia 

## Literatúra
* W. Fleischer, 1982, V. L. Archangeľskij, 1964. 

Kategória:Frazeológia
Kategória:Literárne pojmy
Designátor frazémy

**Designátor frazémy** je materiálne (komponentové a konštrukčné) stvárnenie frazémy videné vo vzťahu k jej designátu.

Kategória:Frazeológia
Kategória:Literárne pojmy
Diachrónna frazeológia

**Diachrónna frazeológia** alebo **historická frazeológia** je oblasť frazeológie skúmajúca frazeologický fond a systém v určitých etapách jeho vývinu z aspektu porovnávania s ostatnými vývinovými obdobiami. 

Kategória:Frazeológia
Kategória:Literárne pojmy
Designát frazémy

**Designát frazémy** je pojmová, resp. výroková zložka významu frazémy, ktorá býva často dosť vágna (mnohé frazémy sú kategoriálne ambivalentné, a tak aj ich designát býva pomerne neurčitý, situáciu s jeho určovaním ešte viacej komplikuje takmer obligátna prítomnosť konotačných zložiek vo význame frazémy). 

Kategória:Frazeológia
Kategória:Literárne pojmy
Deštrukcia frazémy

**Deštrukcia frazémy** je druh aktualizačného postupu, pri ktorom sa zámerne alebo aj mimovoľne (a teda zväčša chybne) zasahuje do stvárnenia frazémy alebo do zvyčajných spôsobov jej zapojenia do kontextu, takže výsledkom je úplné rozbitie jej ustáleného významu, jej obraznosti aj štylistickej platnosti. Mimovoľná alebo nedomyslená deštrukcia vedie v lepšom prípade k aktualizácii vlastných významov príslušných slov, v horšom prípade môže vyústiť až do nezrozumiteľného výrazu, príp. do prázdneho verbalizmu. Zámerná deštrukcia cieľavedome stavia jednak na zapájaní jednotlivých zložiek do vlastných kontextov, jednak na dostatočnej signalizácii príslušnosti týchto zložiek do danej frazémy. Napr. Štrasserova báseň Dážďovka jar má takéto verše: *Marec, leje. Sneh je na hniličku. (Kvapky prikladajú uši k zemi). Srdce, viazané v koži, (tak nepravidelne si ma preklepáva.) Napokon, jar vždy šla cez mŕtvoly*. Až posledné slovo básne (*mŕtvoly*) ukáže na jej začiatok, a tak sa odkryla deštruovaná, úplne rozložená frazeologizovaná pranostika *Marec – poberaj sa, starec.* 

Kategória:Frazeológia
Kategória:Literárne pojmy
Diachrónny výskum frazeológie

**Diachrónny výskum frazeológie** je výskum frazeologického fondu a jeho systému z hľadiska diachrónnej frazeológie. Ide o výskum určitých štruktúrno-gramatických, štruktúrno-sémantických a iných osobitostí frazeologického fondu hociktorého vývinového obdobia. Medzi hlavné úlohy tohto výskumu patrí postihnutie dlhodobého vývinového frazeologizačného procesu, zistenie historických prototypov frazém, ktorými sú často voľné spojenia. Výskum sa zameriava na frazeológiu jednak z čisto jazykovej stránky z hľadiska vzniku a vývinu formy jednotlivých frazém, ich sémantiky a funkcie, jednak sleduje etymologickú stránku frazém v širšom zmysle. 

Kategória:Frazeológia
Kategória:Literárne pojmy
Didaktická efektívnosť frazeológie

**Didaktická efektívnosť frazeológie** je osvojovanie frazeológie prostredníctvom spojenia reči s komunikatívnymi situáciami bežného života. Pritom nejde len o osvojenie frazém, ale aj o získanie morálneho poučenia z nich. 

Kategória:Frazeológia
Kategória:Literárne pojmy
Domáca frazeológia

**Domáca frazeológia** je vrstva frazeologických jednotiek konkrétneho jazyka, ktoré v ňom vznikli (najčastejšie frazeologizáciou voľných slovných spojení) v rôznych obdobiach jeho vývoja. Odráža národnú špecifiku frazeológie daného jazyka, pretože frazémy patriace do domácej frazeológie sa vyskytujú (s výnimkou ich prevzatia do iného jazyka alebo vzniku paralelných frazém v rôznych jazykoch) iba v tomto jazyku. V slovenčine patria do domácej frazeológie napríklad jednotky *vyjsť na mizinu, brať niekoho na paškál, dlhý ako týždeň pred výplatou, sprostý ako tágo *a i. 

## Pozri aj

* autochtónna frazéma 

Kategória:Frazeológia
Kategória:Literárne pojmy
Druhotná transpozícia frazémy

**Druhotná transpozícia frazémy** je 
* Odvodzovanie novej frazémy z už existujúcej frazémy v jazyku, napr. *Tichá voda brehy myje *(prek.) – *tichá voda*. Porov. aj frazeologická derivácia. 
* Odvodzovanie nového významu na pozadí už existujúceho (prvotného) frazeologického významu tej istej frazémy. Porov. aj polysémia frazém (postupný typ polysémie). 

Kategória:Frazeológia
Kategória:Literárne pojmy
Druhotný význam frazémy

**Druhotný význam frazémy** je význam frazémy, ktorý vznikol odvodením z už existujúceho (prvotného) významu. Tento typ významu sa vydeľuje iba pri tzv. postupnej frazeologickej polysémii. 

Kategória:Frazeológia
Kategória:Literárne pojmy
Dvojaká skutočnosť frazémy

**Dvojaká skutočnosť frazémy** je fakt vyplývajúci z obraznej povahy frazém. Obraz tu – už sám osebe ako "východisková mienená skutočnosť" – slúži druhotne, vo vlastnom zmysle ako homologický model "cieľovej skutočnosti", ktorý sa v teórii modelov označuje ako "originál". V semiotike je to proti "obraznej skutočnosti" – tzv. "referenčná skutočnosť", to jest vlastná skutočnosť, o ktorej sa "referuje". Je to podmienené faktom, že obraz "upozorňuje" na isté charakteristické, pre výpoveď relevantné znaky originálnej skutočnosti. Robí to však nie logickou cestou, ale sugestívnym navodením želaného vnímania tejto originálnej skutočnosti. Proti logickému modelu sa frazematický obraz vyznačuje "odhaľovacou", "usvedčovacou" útočnosťou, ktorej prijímateľ výpovede sugestívne podlieha, ako by sa nevedel tomu "ubrániť". V tom spočíva sémiotická frapantnosť frazém (p.). 

Kategória:Frazeológia
Kategória:Literárne pojmy
Dvojitá variantnosť

**Dvojitá variantnosť** môže byť:

* Špecifický prípad ustálenej premenlivosti frazém, pri ktorom sú rozdiely medzi dvoma (viacerými) podobami, variantmi až na dvoch rovinách ich výstavby. Môže ísť o kombináciu lexikálnej variantnosti s morfologickou variantnosťou (*napr. nemať ani babku – nemať ani grajciara*), morfologickej variantnosti so syntaktickou variantnosťou (napr. *spí ako zarezaný – spí, akoby ho zarezal*), lexikálnej variantnosti so syntaktickou (p. fakultatívny člen frazémy). Súhrnné pomenovanie pre všetky uvedené prípady dvojitej variantnosti, ako aj pre prípady ešte zložitejšie je názov komplexný variant frazémy. 
* Druh variantu frazémy, ktorý sa vyznačuje dvojitou variatnosťou, prípadne premenlivosťou na všetkých troch rovinách relevantných pri výstavbe frazémy (morfologická, syntaktická a lexikálna). Základnou podmienkou aj pri vydelení tohto druhu ostáva, že aj napriek všetkým uvedeným zmenám sa význam frazémy zásadne nemení, že teda aj všetky premeny v tvare jednotky sú viac-menej ustálené. Porov. kombinovaná variantnosť. 

Kategória:Frazeológia
Kategória:Literárne pojmy
Dvojjazyčný frazeologický slovník

**Dvojjazyčné frazeologické slovníky** sú slovníky, v ktorých sa podľa frazeografických kritérií spracúva frazeológia dvoch jazykov. 

Pri slovníkovom spracovaní sú možné tieto základné typy ekvivalencie: symetrická ekvivalencia, relatívne symetrická ekvivalencia, asymetrická ekvivalencia. Pri frazémach možno určiť gramatickú a štylistickú charakteristiku pomocou systému kvalifikátorov a uviesť exemplifikačný materiál. 

V sedemdesiatych a osemdesiatych rokoch vzniklo u nás niekoľko dvojjazyčných frazeologických slovníkov, ktoré boli zamerané na školskú prax. Obsahovali od 2 000 do 5 000 frazém: 
*E.Ondrčková — D.Hanning: Nemecko-slovenský frazeologický slovník, 1978, 1988; 
*P. Kvetko: Anglicko-slovenský frazeologický slovník, 1984, 1991; 
*K. Habovštiaková — V. Hasák — M.Töroková: Maďarsko-slovenský frazeologický slovník, 1980; 
*E. Smiešková — E.Simané Havas: Slovensko-maďarský frazeologický slovník, 1981; 
*V. Grundlerová — J.Škultéty — J.Taraba: Francúzsko-slovenský frazeologický slovník, I, II, 1990. 

V tlači je Slovensko-nemecký frazeologický slovník (E. Ondrčková) a Rusko-slovenský frazeologický slovník (P. Ďurčo a kol.) - stav k roku 1995.

Kategória:Frazeológia
Kategória:Slovníky
Distribúcia frazém

**Distribúcia frazém** je okolie frazém, dané sumou všetkých jej výskytov vo vzťahu k iným prvkom. Pri distribúcii frazém možno určiť jej kvantitatívnu zložku – frekvenčnú charakteristiku a kvalitatívnu zložku – sémantickú povahu záväzných valenčných prvkov alebo minimálneho okolia frazém. Niekedy sa rozlišuje tzv. vonkajšia distribúcia frazém (vzťahy komponentov a samotnej frazémy k jej slovnému okoliu) a tzv. vnútorná distribúcia (vzťahy medzi komponentmi frazém navzájom). Ďalej sa niekedy rozlišuje reálna distribúcia (schopnosť frazém vystupovať v reálnom slovnm okolí pri konkrétnej realizácii v reči) a potenciálna distribúcia (schopnosť frazém vystupovať v lexikálnom okolí istého typu alebo štruktúry, napr. v jednoduchej vete a v zloženom súvetí. 

## Literatúra
* O. S. Achmanova, 1969; V. L. Archangeľskij, 1964. 

Kategória:Frazeológia
Kategória:Literárne pojmy
Distribučná metóda

**Distribučná metóda** je metóda, skúmajúca morfologicko-syntaktické a lexikálno-sémantické okolie frazém. 

## Pozri aj
* distribúcia frazém

## Literatúra
* M. T. Tagijev, 1966; P. Ďurčo, 1987. 

Kategória:Frazeológia
Kategória:Literárne pojmy
Dvojrozmernosť frazémy

**Dvojrozmernosť frazémy** (dvojplánovosť) je chápanie frazémy z hľadiska diachrónnej frazeológie. Dvojrozmernosť frazémy je založená na dialektickom napätí a vzťahu medzi pôvodným konkrétnym významom slovného spojenia a jednotným celostným (frazeologickým) významom, ktorý nepredstavuje súhrn významov jednotlivých komponentov. Pôvodný konkrétny obraz frazémy sa zachováva v podobe vnútornej formy frazémy, v podobe konkrétnej predstavy, ktorá motivuje druhotný (frazeologický, celostný) význam celého spojenia, napr. *zahryznúť do kyslého jablka, mať na rováši u niekoho niečo.* 

Kategória:Frazeológia
Kategória:Literárne pojmy
Dynamika frazeológie

**Dynamika frazeológie** je celkový stav frazeológie v hociktorej etape jej vývinu, vyznačujúci sa napriek mnohostrannej ustálenosti frazeológie jej rozmanitými premenami. Premenlivosť frazeológie sa môže dotýkať samej existencie istých frazém (napr. vzniku nových a ústupu už existujúcich frazém), rozvoja variantnosti frazém (opäť vznik nových a ústup niektorých spomedzi už existujúcich variantov), rozširovania alebo zužovania radu paradigmatických foriem pri jednotlivých frazémach, frazeologickej derivácie (teda vzniku nových frazém na báze už existujúcich frazém), vzniku alebo ústupu jednotlivých významov pri konkrétnych frazémach, prehodnocovania štylistických vlastností frazém, ako aj rozličných možností parafrázovania (aktualizovania) frazém. Uvedené mnohoraké možnosti obmieňania frazém zaraďujú frazeológiu medzi tie oblasti jazyka, v ktorých sa dynamika prejavuje veľmi výrazne a zreteľne. 

Kategória:Frazeológia
Kategória:Literárne pojmy
Dysfemická frazéma

**Dysfemická frazéma** alebo **dysfemistická frazéma** je podľa J. Mihála (1959) skupina štylisticky príznakových frazém, ktoré vyčleňuje popri skupine štylisticky bezpríznakových (neutrálnych) frazém pri pokuse o triedenie frazém z hľadiska štylistiky. Za disfemistické frazémy J. Mihál pokladá: *tárať dve na tri, smrť ho preskočila, zadrhnúť sa konopou *a iné. 

Kategória:Frazeológia
Kategória:Literárne pojmy
Ekvivalentnosť frazémy so slovom

**Ekvivalentnosť frazémy so slovom** je v začiatkoch rozvíjania modernej frazeologickej teórie určujúca vlastnosť frazémy, ktorá sa pokladala za základný poznávací znak (kritérium) frazeologickosti istého ustáleného spojenia. Neskôr teória ustúpila od uplatňovania tohto kritéria, pretože sa podľa neho z frazeológie automaticky vylučovala celá oblasť frazém s výpovednou platnosťou. Neskôr teória toto kritérium nahradila kritériom súvzťažnosti frazémy so slovom (p.), potom sa s touto vlastnosťou aj naďalej počítalo, ale už nie v platnosti rozhodujúceho kritéria frazeologickosti, resp. nefrazeologickosti slovného spojenia, lež v platnosti jedného z viacerých znakov istých typov frazém. 

Kategória:Frazeológia
Kategória:Literárne pojmy
Eliptický variant frazémy

**Eliptický variant frazémy** je rečová, nie ustálená skrátená podoba, ktorá vzniká po zapojení frazémy do kontextu s takými slovami, ktoré sú aj zložkami frazémy, alebo pri situačnom opakovaní tej istej jednotky (napr. v dialógu: *Trafila kosa na kameň? – Trafila*). Odlišuje sa teda od skráteného variantu frazémy, ktorý je už v jazyku ustálený (napr. aj slovníkovo zachytený). Pokiaľ elipsa nemení význam frazémy, je to eliptický variant frazémy. Ak by sa elipsou menil, alebo posúval význam frazémy, ide už o syntaktickú aktualizáciu frazémy. 

Kategória:Frazeológia
Kategória:Literárne pojmy
Etnická špecifickosť frazémy

**Etnická špecifickosť frazémy** je spočíva vo fakte, že obraznosť frazém, ktorá je ich základom, nie je len hlbším postihnutím situácií po vecnej stránke, lebo prezrádza pritom aj optiku, zorný uhol, etnické hľadisko a mentalitu danej pospolitosti, ako sa to všetko odráža v hlbšom chápaní a riešení životných situácií, a to práve význačne charakteristicky. Preto sa frazeológia pokladá za idiomatické jadro jazyka danej komunity. Frazeológia svojím spôsobom dokumentuje povahu daného jazykového spoločenstva, špecifickosť jeho života, kultúry a histórie. Paradoxné je však pritom, že túto etnickú príznakovosť pociťujú skôr cudzinci než domáca sféra. Tak sa dá vysvetliť, že sa takto prirodzeným tlakom – na jednej strane komunikačných potrieb a – na druhej pohotovej ponuky frapantných, vhodných cudzích frazém v etnických kontaktoch, domáci fond obohacuje. Prebraté frazémy sa stávajú pritom súrodou zložkou domáceho fondu frazém, až tak, že sa začínajú pokladať za rovnako idiomatické (p. autochtónnosť frazém). Zdá sa teda, že v tejto veci viacej rozhoduje autentickosť frazém než ich autochtónnosť. Porov. aj idiomatickosť frazém. 

Kategória:Frazeológia
Kategória:Literárne pojmy